Menalkes z Opuntu

Menalkes alebo Menalkés (Menalkes, iný prepis: Menalkés) bol olympijský víťaz v boxe v roku 468 pred Kr.Villalba i Varneda, Pere, Olímpia, str. 62Oxyrhynský papyrus 222, Anthrópos, 38. riadok vľavo

Olympijské víťazstvo Menalka z Opuntu (pravdepodobne z Opuntu v Lokride) uvádza Oxyrhynský papyrus (P. Oxy. 222), ktorý v roku 1897 objavili britskí archeológovia Bernard Grenfell a Arthur Hunt na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov od 75. do 78. a od 81. do 83. olympijských hier.Bernard Pyne Grenfell, Arthur Surridge Hunt: Oxyrhynchus Papyri. Bd. II. Egypt Exploration Society, London 1898, S. 85 – 95. Menalkes je na tomto značne poškodenom papyruse uvedený v 38. riadku vľavo (7. odspodku). Prvé dve písmená jeho mena na papyruse chýbajú ([Με]νάλκης  [Me]nalkes).

Box (pygmé) sa stal olympijskou disciplínou na 23. hrách v roku 708 pred Kr.Eusebios, Kronika 2,193. V starovekom Grécku mal box (pygmé) voľnejšie pravidlá. Dovoľovalo sa všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Súboj trval tak dlho, kým sa neskončil pre jedného zo súperov víťazstvom. 

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v boxe